El paterner Manuel Bertolín, Premi Especial Paterna Ciutat d'Empreses
10/11/2020

# El paterner Manuel Bertolín, Premi Especial Paterna Ciutat d'Empreses

[![El paternero Manuel Bertolín, Premio Especial Paterna Ciudad de Empresas ](/images/noticias/2020/11/6739/6739_lg.jpg)](/images/noticias/2020/11/6739/6739_lg.jpg)

10.11.2020

L'empresari va marcar un abans i un després en la història de BMV a València des de l'obertura del seu primer taller en 1963

El paterner Manuel Bertolín, propietari fundador dels concessionaris BMW Bertolín rebrà enguany, en la V edició dels Premis Paterna Ciutat d'Empreses, el Premi Especial del Jurat en reconeixement a la seua especial vinculació amb Paterna i la seua dilatada trajectòria empresarial.  
  
Manuel Bertolín, establit a La Canyada des de fa més de 40 anys, és un apassionat del motor l'afició del qual pels cotxes ha aconseguit que passara d'obrir un xicotet taller de reparació d'automòbils a fundar el concessionari oficial de BMW més antic d'Europa i el segon del món.  
  
En 1963, l'empresari paterner iniciava la seua marxa en el món del motor que li ha portat a convertir-se en un referent del panorama nacional i europeu per la tecnologia, l'equipament i els recursos dels seus dues emblemàtiques instal·lacions BMW a València, a més del centre exclusiu de vehicles d'ocasió BMW Premium.  
  
Amb aquest premi Especial, l'Ajuntament de Paterna i Paterna Ciutat d'Empreses reconeixen l'èxit empresarial i l'extraordinària trajectòria personal i professional de Manuel Bertolín, que està a punt de complir quasi sis dècades d'història al capdavant del seu grup empresarial.  
  
En la V edició dels Premis Paterna Ciutat d'Empreses, a més d'aquest Premi Especial del Jurat, que l'any passat va recaure en Cárnicas Serrano,, s'entregaran guardons a la millor Start Up, el premi a la Trajectòria Investigadora i Innovadora, el reconeixement a la Dona Empresària, a l'Empresa Sostenible i Socialment Responsable, el Premi a Projecció Internacional, el premi a la Micropyme Local i el nou guardó al Millor Projecte de transformació i/o adaptació COVID-19.